
BIROUL PERMANENT

AL

CAMEREI DEPUTAŢILOR



Vă înaintăm, alăturat Raportul asupra proiectului de Lege pentru aprobarea Ordonanţei de urgenţă a Guvernului nr.30/2003 pentru instituirea unor măsuri speciale privind producţia, importul şi comercializarea uleiurilor minerale, transmis cu adresa nr.307 din 12 mai 2003 şi înregistrat cu nr.23/112/2003.



În raport de obiectul şi conţinutul său, proiectul de lege face parte din categoria legilor organice.

PREŞEDINTE,

István Antal

RAPORT

asupra proiectului de Lege pentru aprobarea Ordonanţei de urgenţă a Guvernului nr.30/2003 pentru instituirea unor măsuri speciale privind producţia, importul şi comercializarea uleiurilor minerale



În conformitate cu prevederile art.89 şi 107 din Regulamentul Camerei Deputaţilor, Comisia pentru industrii şi servicii a fost sesizată, spre dezbatere şi avizare în fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.30/2003 pentru instituirea unor măsuri speciale privind producţia, importul şi comercializarea uleiurilor minerale, transmis cu adresa nr.307 din 12 mai 2003 şi înregistrată cu nr.23/112 din 13 mai 2003.



Consiliul Legislativ a avizat favorabil proiectul de lege conform avizului nr.660/24 aprilie 2003.



De asemenea, Comisia juridică, de disciplină şi imunităţi şi Comisia pentru buget, finanţe şi bănci au avizat favorabil proiectul de lege cu avizele nr.31/541/13 mai 2003, respectiv nr.263/15 mai 2003.



Prezentul proiect are ca obiect de reglementare instituirea unor măsuri speciale privind producţia, importul şi comercializarea uleiurilor minerale, începând cu 1 mai 2003, în scopul stopării fenomenului de contrafacere al produselor petroliere şi de evaziune fiscală, prin colectarea şi încasarea accizelor.



În conformitate cu prevederile art.60 din Regulamentul Camerei Deputaţilor, comisia a examinat proiectul de lege în şedinţa din 23 septembrie 2003.



La lucrările comisiei au participat, ca invitaţi, conform prevederilor art.51 şi 52 din Regulamentul Camerei Deputaţilor, din partea Ministerului Economiei şi Comerţului: domnul Andrei Grigorescu - secretar de stat şi domnul Stelian Bănăţeanu - director general iar din partea Ministerului Finanţelor Publice: doamna Victoria Tomi - director general şi doamna Liliana Popa.


La lucrările comisiei au fost prezenţi 23 deputaţi din totalul de 25 membri ai comisiei.



După dezbateri, membrii Comisiei pentru industrii şi servicii au hotărât, în unanimitate, ca proiectul de Lege pentru aprobarea Ordonanţei de urgenţă a Guvernului nr.30/2003 pentru instituirea unor măsuri speciale privind producţia, importul şi comercializarea uleiurilor minerale, să fie supus, spre dezbatere şi adoptare, plenului Camerei Deputaţilor în forma transmisă de iniţiator.



Prin conţinutul şi obiectul său de reglementare, proiectul de lege face parte din categoria legilor organice.

             PREŞEDINTE,                                            SECRETAR,

               István Antal                                              Aurelia Vasile

Expert,

Silvia Vlăsceanu

